Alertă în Gara Sinaia: Incendiu la locomotiva unui tren încărcat cu motorină.
Trenul are 24 de vagoane încărcate cu motorină. Nu există victime. Pompierii intervin la fața locului.
Pompierii din Prahova intervin sâmbătă dimineața în Gara Sinaia pentru stingerea unui incendiu izbucnit la locomotiva unui tren cu 24 de vagoane încărcate cu motorină.Potrivit ISU Prahova, la fața locului au fost trimise două echipaje de stingere și unul de prim ajutor.Incendiul a izbucnit la locomotiva unui tren de marfă, care are 24 de vagoane încărcate cu motorină și care circulă pe ruta Brazi-Șimleu Silvaniei.Pompierii din Prahova susțin că incendiul, care a afectat instalația electrică, a fost localizat, iar locomotiva a fost decuplată de restul garniturii.Nu au fost înregistrate victime.